Case ID: 1236969
Sentence 8: İddiaçı məhkəmədə verdiyi izahatında Camalla bir-birlərini sevərək 2003-cü ildə ailə qursalar da nikahlarını 2006-cı ildə rəsmiləşdirdiklərini, birgə nikahlarından üç oğlan övladının dünyaya gəldiyini, cavabdehlə evləndikdən sonra beş ay normal yola getdiklərini, daha sonra isə aralarında olan münasibətlərin pozulmağa başladığını, son beş ildə isə demək olar ki, ailə münasibətlərinin tamamı ilə pozulduğunu və bir evin içərisində ayrı yaşadıqlarını, bütün bunlara səbəb Camalın başqa qadınla olan yaxınlığından yarandığını, qazancını ona verdiyi, indi isə onun borcun içərisində olduğunu, cavabdehin əvvəllər həmin qadınla yaxın münasibətinin olmasının gizli həyata keçirdiyi halda son zamanlar bunu açıq-aşkar etdiyini, həmin qadınla görüntülü əlaqə saxladığını, həmçinin Camalın spirtli içki qəbul edərək onu döydüyünü, özünün isə artıq bunları qəbul edə bilmədiyini, nəticədə isə 2020-ci ilin iyun ayının 23-dən ayrı yaşadıqlarını, özünün üç uşağı ilə birlikdə atası evində qaldığını və heç bir yerdə işləmədiyini, ayrıldıqları vaxtdan Camalın uşaqları saxlanılmasında ona maddi köməklik etmədiyini, bu səbəbdən də ondan aliment tələb etdiyini, barışmaq üçün onlara verilmiş üç aylıq müddət ərzində Camalla barışıb ailəni bərpa etsələr də, sonradan yenidən aralarında mübahisə yarandığından ayrıldıqlarını bildirərək, cavabdehlə aralarında olan nikahın pozulmasını və hər ay bir uşaq üçün 170 manat olmaqla, ümumilikdə üç uşağın yetkinlik yaşına çatanadək saxlanılması üçün cavabdehdən 510 manat məbləğində aliment tutularaq ona ödənilməsi barədə qətnamə qəbul edilməsini məhkəmədən xahiş etmişdir.